Μικρομάνη

Η Μικρομάνη είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου και σύμφωνα με την Απογραφή του 2021, έχει 391 μόνιμους κατοίκους. Διοικητκά ανήκει στη Δημοτική Κοινότητα Μικρομάνης και υπάγεται στη Δημοτική Ενότητα Θουρίας, του Δήμου Καλαμάτας. Έχει υψόμετρο 23 μέτρων και βρίσκεται κοντά στο Αεροδρόμιο Καλαμάτας.

 Ιστορκά στοιχεία 
Η Μικρομάνη κατά τον 15ο αιώνα ονομαζόταν Μάνη, χωρίς όμως να έχει καμία εδαφική σχέση με την Δυτική Μάνη της Μεσσηνίας. Οι πρώτοι  κάτοικοι της πιθανότατα, ήταν βυζαντινοί κάτοικοι του Δεσποτάτου του Μιστρά και υπήκοοι των τελευταίων Παλαιολόγων. Πιθανώς να ήταν Μανιάτες, όπως  μαρτυρούν σήμερα αρκετά επώνυμα του οικισμού αυτού.

Κατά την περίοδο, της Β΄ Τουρκοκρατίας στην Πελοπόννησο (1715-1821),  συστάθηκε από τους Τούρκους, ο καζάς (επαρχία) της Κιουτζιουκμάνης (Μικρομάνης), για να διακρίνεται ως τοπωνύμιο, από τη Μεγάλη Μάνη του Ζυγού ή Πενταδάκτυλου (Ταΰγετος). Διατηρήθηκε έτσι και μετά την απελευθέρωση, έως το 1835.

 Γενικά στοιχεία 
Η Μικρομάνη Μεσσηνίας απέχει 10 χιλιόμετρα από την Καλαμάτα και 1 χιλιόμετρο από τη Θουρία. Λόγω του ότι το έδαφός της, αρδεύεται από ποτάμια και κανάλια  είναι πάρα πολύ εύφορη. Παράγει σχεδόν τα πάντα, όμως είναι ιδιαίτερα γνωστή για την άγρια αγκινάρα της, που αποτελεί την κύρια πηγή εισοδήματος των κατοίκων της.

Από το 1987, πραγματοποιείται στην κεντρική πλατεία της Μικρομάνης, κάθε καλοκαίρι, η Γιορτή της Αγκινάρας, που προσελκύει χιλιάδες επισκέπτες. Οι γυναίκες του χωριού δίνουν την ευκαιρία στους επισκέπτες να δοκιμάσουν καταπληκτικά εδέσματα με βάση την αγκινάρα. Υπολογίζεται ότι σε κάθε γιορτή, καταναλώνονται 12.000 - 15.000 αγκινάρες.

Στη Μικρομάνη βρίσκεται και η Μονή Κοιμήσεως της Υπεραγίας Θεοτόκου, που αποτελεί μετόχι, της Μονής Μεγίστης Λαύρας  του Αγίου Όρους και κτίστηκε περίπου στα 1700 μ.Χ..

Το πρώτο κρατικό σχολείο της Ελλάδας, ιδρύθηκε το 1824 στη Μικρομάνη, όταν Υπουργός Εσωτερικών, ήταν ο Γρηγόριος Δικαίος, ο επονομαζόμενος Παπαφλέσσας.

 Διακριθείσες προσωπικότητες 

 Όσιος Ιερόθεος ο Ιβηρίτης  (1686 - 1745, γεννήθηκε στη Μικρομάνη).
 Οικογένεια Πολυδούρη ή Πολυδωρόπουλου  (καταγόμενη από τη Μικρομάνη).
Πέτρος Κατσιλιέρης (1947 - 2020, Μαθηματικός, βουλευτής, γεννήθηκε στη Μικρομάνη).
Πάνος Μιχαλόπουλος (ηθοποιός, γεννήθηκε το 1949 στη Μικρομάνη).

 Διοικητικές μεταβολές 

 Μικρομάνη 
+Διοικητικές μεταβολές οικισμού ΜικρομάνηςΜικρομάνηΗμερομηνίαΦ.Ε.Κ.Μεταβολή21-04-1835ΦΕΚ 80Α - 28/12/1836 (σελ. 26 από 58)Ο οικισμός Μικρομάνη, προσαρτάται στο Δήμο Θουρίας.31-08-1912ΦΕΚ 262Α - 31/08/1912 (σελ. 6 από 16)Ο οικισμός Μικρομάνη, αποσπάται από το Δήμο Θουρίας και ορίζεται έδρα της Κοινότητας Μικρομάνης.04-12-1997ΦΕΚ 244Α - 04/12/1997 (σελ. 34 από 72)Ο οικισμός Μικρομάνη, αποσπάται από την Κοινότητα Μικρομάνης και προσαρτάται στο Δήμο Θουρίας.07-06-2010ΦΕΚ 87Α - 07/06/2010 (σελ. 8 από 136)Ο οικισμός Μικρομάνη, αποσπάται από το Δήμο Θουρίας και προσαρτάται στο Δήμο Καλαμάτας.

 Κοινότητα Μικρομάνης 

+Διοικητικές μεταβολές Κοινότητας ΜικρομάνηςΚοινότητα ΜικρομάνηςΗμερομηνίαΦ.Ε.Κ.Μεταβολή31-08-1912ΦΕΚ 262Α - 31/08/1912 (σελ. 6 από 16)Σύσταση της Κοινότητας Μικρομάνης, με την απόσπαση του οικισμού Μικρομάνη από το Δήμο Θουρίας και τον ορισμό του ως έδρα της Κοινότητας Μικρομάνης.04-12-1997ΦΕΚ 244Α - 04/12/1997 (σελ. 34 από 72)Ο οικισμός Μικρομάνη, αποσπάται από την Κοινότητα Μικρομάνης και προσαρτάται στο Δήμο Θουρίας.

 Διατελέσαντες Κοινοτάρχες 
+Εκλεγμένοι Πρόεδροι Κοινότητας ΜικρομάνηςΠρόεδροι Κοινότητας ΜικρομάνηςΘητεία1979 - 19821983 - 19861987 - 19901991 - 19941995 - 1998Πρόεδρος ΚοινότηταςΑγγελακάκης ΑθανάσιοςΣκαρπαλέζος ΜιχαήλΣκαλαίος ΓεώργιοςΣκαλαίος ΓεώργιοςΣκαλαίος Γεώργιος

 Πληθυσμιακή εξέλιξη 
+Απογραφές πληθυσμού οικισμού ΜικρομάνηςΜικρομάνηΈτος1961197119811991200120112021Κάτοικοι992804581735852469391

 Εξωτερικοί σύνδεσμοι 
 Δήμος Καλαμάτας (ιστοσελίδα Δήμου Καλαμάτας).
 Κοίμησης της Θεοτόκου, Μικρομάνη Μεσσηνίας (βίντεο στο youtube).
 ΕΥΦΟΡΗ ΓΗ - ΕΚΠΟΜΠΗ Νο 19 Αγρια αγκινάρα Μικρομάνης 22-03-2016 (βίντεο στο youtube).

 Παραπομπές 

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας